Canal Reus

Festa Major de Santa Rosalia | Torredembarra
2025-08-22 17:00 - 2025-09-07 23:00 (Europe/Madrid) | Catalunya
Torredembarra celebra la Festa Major de Santa Rosalia amb 17 dies intensos de Festa Major amb un total de 66 actes, que inclouen 20 activitats prèvies, 42 actes de Festa Major i 4 activitats complementàries. Un programa pensat per arribar a tothom i que combina la cultura popular amb una oferta musical i lúdica potent.

Botigues al Carrer a Reus
2025-09-03 17:00 - 2025-09-06 20:00 | Catalunya
Prop d’un centenar de botigues treuen els seus productes al carrer per formar part d’una de les cites comercials més consolidades de la ciutat que té lloc dues vegades l’any: a final de les rebaixes d’estiu i d’hivern, i que organitza el Tomb de Reus amb la participació de la Unió de Botiguers.

A més, enguany, per celebrar aquest any especial, l’organització ha preparat un seguit d’activitats per a petits i grans. Els diferents establiments repartiran nous punts de llibre d’en Pere i la Coia, hi haurà 50 premis directes a través de l’APP d’El Tomb

FITT. Noves Dramatúrgies
2025-09-03 17:00 - 2025-09-06 21:00 | Catalunya
12a edició del FITT – Festival Internacional de Teatre de Tarragona, que es consolida com un dels esdeveniments culturals més destacats del panorama teatral contemporani.

La ciutat tornarà a ser l’epicentre de les noves dramatúrgies amb una proposta artística ambiciosa i oberta a nous públics. La programació d’enguany inclou 18 espectacles, 2 workshops i 4 story walkers, oferint una experiència escènica immersiva, diversa i internacional, apostant novament per una mirada global, amb la participació de tres companyies internacionals provinents de l’Argentina, Mèxic i Colòmbia, que portaran a Tarragona propostes teatrals que exploren nous llenguatges i narratives.

El FITT torna amb força, ampliant horitzons i fidelitzant un públic curiós, valent i disposat a deixar-se sorprendre per les formes més trencadores del teatre actual.

XXX Festa del rei Jaume I | Salou
2025-09-03 17:00 - 2025-09-07 22:00 | Catalunya
30a edició de la Festa del Rei Jaume I, amb la que Salou recupera una part de la seva història, i es converteix en una vila medieval amb un gran mercat, personatges i activitats pròpies d’època, amb el pretext de recordar la primera gran victòria del monarca contra els sarraïns: la conquesta de l’actual Mallorca.

Mercat Medieval | Salou
2025-09-04 10:30 - 2025-09-07 22:00 | Catalunya
Arrenca una nova edició del Mercat Medieval de Salou, que tornarà a omplir els carrers del nucli antic de parades, entre tallers d’artesans i de demostració d’oficis antics; llocs de venda de productes d’alimentació, jocs infantils, exposicions temàtiques, atraccions, la taverna, i fins i tot la creació d’un campament on es realitzaran diferents espectacles i teatralitzacions sobre el món militar a l’època medieval.

FITT: Todo lo que está a mi lado
2025-09-04 19:00 | Catalunya
12a edició del FITT – Festival Internacional de Teatre de Tarragona

L’obra neix després d’un somni. Amb el record oblidat d’una història de la infància. Una història allotjada en algun lloc de la ment i del cos durant 25 anys. Aquest espai concret i imaginari dona cos a un nou pensament estètic sobre la intimitat, el moviment subtil, les derives de la memòria, el vincle amb els altres, la nostra presència en el temps i l’estranya manera que tenim d’habitar espais afectius en relació amb allò desconegut. Objectes coneguts en espais reconeguts es resignifiquen i muten a través dels cossos.

Ubicació: Rambla Nova, davant del Banc d’Espanya

FITT: Jovent
2025-09-04 19:00 - 20:00 | Teatre El Magatzem Tarragona, C/ de Reding, 14, 43001 Tarragona, Tarragona, Tarragona, Spain
12a edició del FITT – Festival Internacional de Teatre de Tarragona

Jovent és un espectacle multidisciplinari i documental que dona veu a testimonis reals d’experiències de joves d’avui i contraposa les seves expectatives amb persones de la tercera edat. Un diàleg entre generacions per imaginar una mirada col·lectiva de com ens enfrontem al futur.

60 min. Català

FITT: Hermafrodites a cavall o la rebel·lió del desig
2025-09-04 19:00 - 20:00 | Casal Riudomenc Teatre Auditori, C/ Sant Jaume, 2, Riudoms, Riudoms, Spain
12a edició del FITT – Festival Internacional de Teatre de Tarragona

L’hermafrodita a cavall no és cap guerrera, és una amant capaç de reclutar cossos fins ara impensables i transformar l’ordre social. Amb eines del teatre documental, la performance, la ciència-ficció i el freak show, ‘Hermafrodites a cavall o la rebel·lió del desig’ explora les vivències de les intersexualitats i proposa un nou ordre allunyat dels esquemes duals. Un conte inquietant i emocionant que rastreja el mite de l’hermafrodita des de la llegenda fins a les persones que l’encarnen en l’actualitat, i que explica com canvia la història quan ens fem narradores de la nostra pròpia diferència.

60 min. Català

Espectacle per +12 anys

FITT: Donde se descomponen las colas de burros
2025-09-04 22:30 | Teatre Tarragona, Rambla Nova, 11, 4300, Tarragona, Tarragona, Spain
12a edició del FITT – Festival Internacional de Teatre de Tarragona

L’obra tracta de l’afany dels personatges per defensar les seves famílies d’un destí que sembla inexorable: joves extraviats en un present que se’ls escapa, embolicats en la teranyina dels interessos d’adults sense rostre. Persones comunes a mercè d’un estat alhora absent i autoritari. És un món perillós de delacions i recompenses, d’acusacions ambigües de delictes que tampoc no són clars. L’esperança de recuperar els éssers estimats s’esvaeix, sense que en quedi rastre de la seva història, registre del seu nom o del seu dolor.

Es tracta d’una proposta multidisciplinària, que posa èmfasi en l’ús d’un cos no quotidià; una experiència de caràcter musical, plàstic i dansat, que utilitza recursos cinematogràfics, intervencions audiovisuals i instal·lacions sonores, les quals al·ludeixen al sentit profund del text teatral. Un llenguatge de vocació fragmentària, que guarda una relació directa amb les necessitats del món esclatat dels personatges proposat per l’autor.

65 min. Castellà

Fira Mostra't | Tarragona
2025-09-05 11:00 - 2025-09-07 23:00 | Rambla Nova, Rambla Nova, Tarragona
3a edició de la Fira Mostra’t, que tornarà a transformar la Rambla Nova en un gran aparador de vida, cultura, gastronomia i comerç local.

Per viure tres dies plens d’activitats per a tota la família, com l’espai de comerç i serveis de proximitat, una zona gastronòmica amb propostes per a tots els gustos, tallers creatius i activitats infantils, estands solidaris i iniciatives socials del territori, concerts i sessions de DJ per a les tardes i nits i zones de descans per gaudir amb comoditat. Tot plegat en un ambient acollidor, festiu i carregat de bon rotllo.

XXIX Mercat Medieval | Hospitalet de l'Infant
2025-09-05 18:30 - 2025-09-07 23:30 | L’Hospitalet de l’infant, Hospitalet de l'infant, Tarragona, Tarragona, Spain
Els dies 5, 6 i 7 de setembre se celebrarà el XXIX Mercat Medieval de l’Hospitalet de l’Infant. Es gaudiran d’unes jornades plenes d’oci cultural, concerts i espectacles de foc. No t’ho perdis!

FITT: 14.4
2025-09-05 22:30 | Teatre Tarragona, Rambla Nova, 11, 4300, Tarragona, Tarragona, Spain
12a edició del FITT – Festival Internacional de Teatre de Tarragona

14.4 pretén explorar, amb un llenguatge descarnadament realista i alhora inconfusiblement líric i poètic, el viatge que separa dos mons que viuen a tan sols 14.4 quilòmetres de distància.Seguirem la història de l’Ahmed, un nen que fuig del maltractament familiar per viure als carrers de Tànger. Allà, als carrers de la ciutat portuària, arribaran aven-tures, somnis i desventures, i una obsessió que ho travessa tot… passar cap a Espanya. Una Espanya que és vista com el paradís a la Terra, la fi del camí, l’Ítaca amb què somia tot viatger.

L’Ahmed aconsegueix creuar amb 9 anys a la península amagat als baixos d’un camió. I aquí, a la terra promesa, començarà una altra odissea que s’allunya del somiat, però que no està exempta de sentit de l’humor, aventures, xarxes de solidaritat i finals inesperats.

Sobretítols en castellà, so amplificat i bucle magnètic

110 min. Castellà

Montbriart | Montbrió del camp
2025-09-06 11:00 - 2025-09-07 21:00 | Catalunya
13a edició de Montbriart, mostra d’arts visuals que combina i experimenta amb nous formats i espais expositius, on els artistes poden exposar les seves propostes a les entrades de cases particulars dels veïns del municipi (algunes d’aquestes catalogades com a patrimoni local), així com places, parcs i racons singulars del poble, que serveixen d’escenari per a tallers, mercat i espectacles.

HORARI (Exposicions i Mercat d’ARTesania)Matí: de 11 a 14 horesTarda: de 18 a 21 horesDISSABTE 6 SETEMBRE12h – Música en directe i lectura de poemes.18 a 21h – Tallers18h – Piqué: la realitat inspiradora. Visita comentada18h – Mostra de pintura sobre seda en directe19h – Música en directe amb “The Zalameros”19h – Pintura mural, en directe21.30h – Exhibició artística i dansa, a càrrec de Montserrat Adzerias i la Residència Coreogràfica Internacional.DIUMENGE 7 DE SETEMBRE11 a 14h – Tallers11.30h – Dansa12h – Mostra de pintura a l’oli en directe12h – Música en directe amb “Joan Marcià”12.15h / 13h – Taller de dansa18 a 21h – Tallers18h – Piqué: la realitat inspiradora. Visita comentada18h – Un passeig pel barroc. Visita comentada a l’orgue19h – Pintura mural en directe19.30h – Cercavila musical

17ª Fira de la Cultura Japonesa: Hikari
2025-09-06 12:30 - 22:00 | La Palma, carrer Ample, 1, Reus, Spain
17a edició de la Fira Hikari, ja tradicional fira de cultura japonesa de Reus, inspirada en els festivals d’estiu japonesos, anomenats Natsu Matsuri. A més a més enguany, i per primer cop, s’hi durà a terme un concurs de cosplay, una proposta que té un un toc agre, ja que serà un homenatge a Sabina Alegre Aragonés; que ens va deixar ja fa un any.

Per participar en el Concurs de Cosplay Sabina Alegre Aragonés, cal fer inscripció prèvia

FITT: El Bar de Nuestro Cada Dia
2025-09-06 19:00 | Teatre Municipal Orfeó Canongí, Plaça Mestre Josep Gols, 4, 43110, La Canonja, Tarragona, Spain
12a edició del FITT – Festival Internacional de Teatre de Tarragona

‘El Bar Nuestro de Cada Dia’ és un monòleg musical en clau d’humor que reivindica els bars com a espais de culte a la vida i a nosaltres mateixos. El teatre es transforma en una taverna on Antonio Romera ‘Chipi’, cambrer del bar, compleix la darrera voluntat del difunt ‘Malandro’, un client que ha deixat una festa pagada en lloc d’un enterrament. En Chipi improvisa una cerimònia pagana per celebrar la seva vida. Entre anècdotes i cançons, desgrana la seva pròpia història, amb llums i ombres, deixant un llegat de saviesa quotidiana com a aprenentatge vital pels presents.

90 min. Castellà

Espectacle per +18 anys

IV Mostra de Música Local a Constantí
2025-09-06 21:00 | Plaça de les Escoles Velles, Plaça de les Escoles Velles, Constantí, constantí, Spain
4a edició de la Mostra Musical de Grups Locals a Constantí, dedicada a la memòria del músic local Joan Josep Marçal, i que continua amb l’objectiu de promoure i projectar els grups de l’escena musical local, i enguany amplia fins a 8 el nombre de bandes participants.

Els grups participants són: Dianne 35 | Dats pel Blues | Mil Historias | Paco Valero | The Rain | Sin Fianza | Truenos

Cursa de la Coia 2025
2025-09-07 09:30 | Catalunya
L’objectiu de la cursa és fusionar la cultura de la ciutat amb l’esport.

La Colla Castellera dels Xiquets de Reus organitza de nou la Cursa de la Coia amb la col·laboració de l’Ajuntament de Reus.

En aquesta segona edició, la cursa manté la seva distància de 5 quilòmetres pels carrers més emblemàtics de Reus passant pel Mercat central i el parc Sant Jordi, entre altres. El que també es mantenen són els premis: tres primers classificats en categoria absoluta masculina i femenina, millor disfressa i entitat que aporti més participants.

Vileros i Mariners | Cambrils
2025-09-08 17:30 - 21:30 | Torre del Llimó, Carrer Creus, 37, 39, 43850, Cambrils, Cambrils, Spain
El pròxim 8 de setembre, dia de la Mare de Déu del Camí, el pati de la Torre del Llimó de Cambrils tornarà a acollir la representació de Vileros i Mariners. Es tracta d’un ball parlat, format per quatre “matrimonis” mixtos de la vila i de baix a mar davant de tres autoritats, que, a través de la ironia i l’humor, fan un repàs d’allò que ha viscut la ciutat en el darrer any.

Tothom qui vulgui podrà gaudir de Vileros i Mariners el pròxim dia 8, a les 17:30h, a les 19:30h i a les 21:30h.

Concert | El Jardí Sonor: Mar Pujol
2025-09-10 21:00 | Catalunya
En el marc del Festival El Jardí Sonor, concert de Mar Pujol, cantautora emergent del Lluçanès, presenta el seu primer àlbum Cançons de rebost (2024), una col·lecció de melodies íntimes que capturen la bellesa de la quotidianitat. Amb una veu delicada i una guitarra sincera, la seva música fusiona tradició i modernitat, evocant influències de Maria del Mar Bonet i Sílvia Pérez Cruz.

​En l’entorn majestuós de l’Amfiteatre Romà de Tarragona, Mar Pujol oferirà una vetllada on la música esdevé un pont entre el passat i el present, convidant-nos a una experiència sonora plena de sensibilitat i emoció.

Dinar Popular de l'11S
2025-09-11 15:00 | Casal Despertaferro, Carrer de Martí Napolità, 7, Reus, Tarragona, 43201, Spain
L’onze de setembre hi haurà un dinar Popular a les 15 h al Casal Despertaferro. Tot seguit, elements de la cultura catalana vinguts de diferents pobles del Camp, portaran la gent fins a la manifestació de l’11S, que s’iniciarà a les 19 h de la tarda al Mercat Central. La mobilització recorrerà el carrer de Sant Joan, la plaça Prim, el carrer Monterols, el carrer de Jesús, el raval de Jesús,el raval de Robuster i per acabar, com cada any, al Fossar Vell. La jornada finalitzarà al Casal Despertaferro amb una nit de reivindicació i festa.

Festival la terrasseta | Tarragona
2025-09-11 18:00 - 2025-09-14 22:00 | Catalunya
Comença una nova edició del Festival La Terrasseta, que torna a convertir el Parc Saavedra de Tarragona en un espai de trobada, música i cultura.

Un festival de petit format, feminista i compromès amb el territori que se celebra en el marc de les Festes de Santa Tecla.

Festival DIGIT
2025-09-12 17:00 - 2025-09-13 22:00 | Catalunya
Neix DIGIT, el Festival d’Arts Digitals i Músiques Electròniques al Baix Camp, que oferirà una programació amb les actuacions d’un total de 17 artistes, en 6 esdeveniments que cobreixen diversos àmbits de la cultura digital i les músiques electròniques. Els principals: la improvisació, el codi, l’escolta i el ball.

Concert: Maka
2025-09-12 21:00 | Tarraco Arena, Carrer de Mallorca, 18, 43001 Tarragona, Tarragona, Tarragona, Spain
Després dels èxits recollits amb el seu últim treball i gira El temps vola Maka anuncia una nova gira acompanyant el que serà el seu nou disc Aura. Maka ha treballat a Aura durant els dos últims anys en segon pla mentre llançava altres singles, aquest promet ser el treball més curat de l’artista, amb la col·laboració de grans músics i cantants del flamenc i un nou pas en la seva maduració com a compositor i cantant.

El tour Aura es desenvoluparà entre Març i Octubre del 2025 i visitarà les principals capitals d’Espanya i la ciutat de Santiago a Xile. Compra ja les entrades i no perdis l’oportunitat de veure Maka en viu amb aquest nou xou.

Misericòrdia 2025 | Dona el teu Xumet a la Mulassa!
2025-09-13 11:00 | Plaça Sant Pere, Plaça Sant Pere, 1, 43201, Reus, Reus, Spain
Aquest dissabte, vine a la Plaça Sant Pere i dona el teu xumet a la Mulassa!

La Mulassa rebrá els xumets dels infants que ja s’han fet grans.

Festivalet Jazz Reus
2025-09-13 12:00 - 2025-09-14 21:00 | El Racó de la Palma, Passeig de Mata, 12, 43202, Reus, Tarragona, Spain
Un cap de setmana de música a l’aire lliure que es durà a terme el dissabte 13 i el diumenge 14 al Racó de La Palma de Reus. El festivalet consta de quatre concerts, dos dels quals dobles, en horaris de migdia i tarda perquè tothom gaudeixi del jazz en un ambient proper i estiuenc.

Mas del Jazz segueix apostant, una vegada més, pel foment del talent local amb la programació de grups formats per músics joves del territori, com és el cas del Post-Bop Sounds Sextet i el Pau Giné Quintet, i la posada en escena de les dues big bands nascudes en el si de l’entitat, dos projectes de clar perfil pedagògic, la Mas del Jazz XS Band i la Mas del Jazz Orchestra. Completen el programa del festivalet dues propostes de músics veterans i consolidats dins les escenes de jazz nacional i internacional: d’una banda, el quartet liderat pel bateria Ramón Díaz i, de l’altra, el concert de clausura amb la cantant nord-americana Sylvia Howard acompanyada del quartet del saxofonista català Toni Solà.

24a Trobada de Gegants a Reus
2025-09-13 17:30 | Plaça del Mercadal, Plaça del Mercadal, Reus, Reus, Spain
Reus acollirà la 24a Trobada de Gegants. L’acte comptarà amb una destacada participació de grups de gegants i altres figures festives de diverses localitats.

La trobada tindrà lloc al Mercadal i serà el punt de partida de la cercavila que ha conduirà la llarga comitiva pels principals carrers i places de Reus. L’acte acabarà amb els balls de lluïment dels elements festius participants.

Cuca Festa | Reus
2025-09-14 11:00 | Plaça de la Patacada, Plaça de la Patacada, 43201, Reus, Tarragona, Spain
4a edició de la Cucafesta, una activitat familiar que comptarà amb ballades de la Cucafera, l’actuació en directe del Rikus (amb ganes de gresca) i SecondTrast. A més a més es podrà obtenir la 2a edició del llibre ‘Cucafera, un dia bestial!’ i marxandatge.

Organitza:

La Cucafera de Reus i AFA de l’Escola Els Ganxets

Misericòrdia 2025 | Fan del Seguici
2025-09-14 17:00 - 19:00 | Catalunya
12a trobada d’elements fets per tu

Plaça del Mercadal, Reus

Canal Reus organitza la dotzena trobada d’elements fets per tu, el tret de sortida a la Festa Major de Misericòrdia 2025.

Vius el seguici de Reus com ningú? Doncs ara, et toca a tu! Vesteix-te del teu element o ball preferit i llueix-te pels carrers de Reus.

Per participar és imprescindible la inscripció prèvia. Apunta’t, vine i participa en la dotzena trobada d’elements fets per tu. T’esperem el diumenge 14 de setembre a les 18:00 h, a la plaça del Mercadal!

Apunta’t aquí

Lectura: Hora del conte a Cambrils
2025-09-16 17:30 | Biblioteca Josep Salceda i Castells de Cambrils, Carrer Alfons i el Cast, 2, 43850 Cambrils, Tarragona, Cambrils, Tarragona, Spain
El 16 de setembre a les 17:30 hores, és una hora del conte a càrrec de Sílvia Palazón, pensada per infants d’I4 fins a 1r de primària, que també servirà per presentar la nova temporada del Club de Lectura en Família

Presentació llibre: L'art de creure en un mateix
2025-09-16 19:00 | Centre de Lectura, Carrer Major, 15, Reus, 43201, Spain
Sala Emili Argilaga / Sala virtual

Presentació del llibre L’art de creure en un mateix, de Pere Domingo, a càrrec d’Empar Pont i de l’autor.

Pere Domingo Fornell (Riudoms, 1973) afronta una realitat difícil: des del 2018, una malaltia que afecta el sistema nerviós l’obliga a passar gairebé tot el dia al llit. Però, lluny d’enfonsar-se, ha transformat aquesta limitació en una oportunitat per inspirar altres persones amb un missatge de lucidesa, acció i superació.
